Breivikhammertunnelen

Breivikhammertunnelen er en 186 meter lang og 4,40 meter høy veitunnel langs europavei 6 mellom Korgen og Finneidfjord i Hemnes kommune på Helgeland i Nordland fylke i Norge. Tunnelen ble åpnet i 1996, og leder E6 under Nordlandsbanen.

Oppgradering (2015)
I 2015 ble fem tunneller i Hemnes kommune oppgradert med ny belysning som automatisk reguleres ut fra hvor mye lys det er på utsiden. Det kom også ny strømtilførsel, og et teknisk bygg på utsiden.

Scanmatic Elektro AS utførte arbeidene for Statens vegvesen. Først ute var Pytjehåjen tunnel og Breivikhammertunnelen. Arbeidet startet 17. august og pågikk til 2. oktober 2015.

Hendelser
Den 27. februar 2013 kom tunnelen i nyhetene da flom sperret både tunnelen og E6. Et sørperas utenfor tunnelen ved Finneidfjord gjorde at vann kom inn i tunnelen, og vannstanden steg raskt til 80 cm. Flere biler fikk motorstopp. Tunnelen ble åpnet igjen kl 9 om morgenen.

Under politireformen i Norge 2015 ble denne hendelsen brukt som argument for å bevare Hemnes lensmannskontor. Den 24. mai 2017 foretok Justis- og beredskapsdepartementet en justering av politireformen, og tre tjenestesteder, deriblant på Hemnesberget, ble likevel beholdt.

Referanser

Se også
Finneidfjordtunnelen
Nessettunnelen
Nordmarktunnelen
Pytjehåjen tunnel
Korgfjelltunnelen
Veitunneler i Norge

Tunneler på E6 (Norge)
Veitunneler i Hemnes
Tunneler åpnet i 1996
1996 i Norge